
CONSILIUL JUDEȚEAN
HOTĂRÂRE 
privind revocarea dreptului de administrare constituit în favoarea Direcţiei Generale de Asistenţă Socială şi Protecţia Copilului Bistriţa-Năsăud, asupra imobilului 
situat în satul Chiraleș nr.213, comuna Lechința
Consiliul Județean Bistrița-Năsăud, întrunit în ședință extraordinară în data de 15.07.2019, în prezența a 22 de consilieri județeni;

Având în vedere:

· Referatul de aprobare nr.IX/13604 din 10.07.2019 al Președintelui Consiliului Județean Bistrița-Năsăud;
· raportul comun nr.II/13620 din 10.07.2019 al Direcției economice și Direcției administrație locală din cadrul Consiliului Județean Bistrița-Năsăud;
· prevederile art.858, art.869 din Legea nr.287/2009 privind Codul civil, republicată, cu modificările şi completările ulterioare;

· Hotărârea Consiliului Județean Bistrița-Năsăud nr.19/17.02.2004 privind darea în administrare a unui imobil;
· Adresa nr.5473/25.02.2019 a Direcției Generale de Asistență Socială și Protecția Copilului Bistrița-Năsăud, înregistrată la Consiliul Județean Bistrița-Năsăud cu nr.II/2967 din 26.02.2019 prin care s-a înaintat Nota de fundamentare nr.5413 din 25.02.2019;
· Extrasul de Carte Funciară nr.28268 Lechința, emis de Oficiul de Cadastru şi Publicitate Imobiliară Bistriţa-Năsăud – Biroul de Cadastru şi Publicitate Imobiliară Beclean, înregistrat la Consiliul Județean Bistrița-Năsăud sub nr.II/13476 din 09.07.2019;

· avizul nr.IA/13931 din 12.07.2019 al Comisiei economice;

· avizul nr.IA/13920 din 12.07.2019 al Comisiei de administraţie.
În temeiul prevederilor art.173 alin.(1) lit.c), art.181 alin.(1), art.182 alin.(1) și (3) coroborat cu art.139 alin.(3) lit.g), art.196 alin.(1) lit.a), art.286 alin.(3) din Ordonanța de urgență a Guvernului nr.57/2019 privind Codul administrativ,

HOTĂRĂŞTE:
Art.1 (1) Se revocă dreptul de administrare constituit în favoarea Direcţiei Generale de Asistenţă Socială şi Protecţia Copilului Bistriţa-Năsăud, asupra imobilului situat în satul Chiraleș nr.213, comuna Lechința, înscris în Cartea Funciară nr.28268 Lechința (transcris din Cartea funciară nr.656, nr.top:28, CAD:C1 top:28), ca urmare a desființării activității Casei de tip familial Chiraleș, Centrul pentru protecția copilului Bistrița, din cadrul Direcției Generale de Asistență Socială și Protecția Copilului Bistrița-Năsăud.

(2) Predarea-preluarea imobilului prevăzut la alin.(1) se va face pe bază de protocol încheiat între părți.
Art.2 În termen de 30 zile de la data intrării în vigoare a prezentei hotărâri,  Direcția Generală de Asistență Socială și Protecția Copilului Bistrița-Năsăud va înainta spre aprobare Consiliului Județean Bistrița-Năsăud propuneri de modificare a Hotărârii Consiliului Județean Bistrița-Năsăud nr.34/27.03.2018 privind aprobarea organigramei şi a statului general de funcţii ale Direcţiei Generale de Asistenţă Socială şi Protecţia Copilului Bistriţa-Năsăud și a Hotărârii Consiliului Județean Bistrița-Năsăud nr.8/28.02.2019 privind aprobarea Regulamentului de organizare și funcționare al Direcţiei Generale de Asistență Socială și Protecția Copilului Bistriţa-Năsăud.

Art.3 La data intrării în vigoare a prezentei hotărâri, se abrogă Hotărârea Consiliului Județean Bistrița-Năsăud nr.19/17.02.2004 privind darea în administrare a unui imobil.
Art.4 Prezenta hotărâre a fost adoptată cu un număr de ​​​​22 voturi ”pentru”.
Art.5 Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud și Direcţia Generală de Asistenţă Socială şi Protecţia Copilului Bistriţa-Năsăud.
Art.6 Prezenta hotărâre se comunică de către Serviciul juridic cu:

· Direcţia administraţie locală;

· Direcţia economică;
· Direcţia Generală de Asistenţă Socială şi Protecţia Copilului Bistriţa-Năsăud;
· Instituţia Prefectului - judeţul Bistriţa-Năsăud.
      VICEPREȘEDINTE,                               Contrasemnează:

                 VASILE PUICA 

